Dreamliner-þota Gulf Air á flugvellinum í Baghdad í Írak Tvö flugfélög , Gulf Air og Royal Jordanian Airlines , hafa fellt niður allt áætlunarflug til Íraks í kjölfar ástandsins í landinu í kjölfar árásar bandaríska hersins á bílalest í Baghdad þar sem einn æðsti hershöfðingja Írans var ráðinn af dögum . Gulf Air hefur flogið fimm flug á dag til borgarinnar Najaf og einnig fimm flug á viku frá Bahrain til Baghdad og þá hefur Royal Jordanian Airlines flogið 18 flug á viku milli Amman og Baghdad en félagið mun halda áfram að fljúga til Najaf , Irbil og Basra í landinu . Önnur flugfélög hafa ekki fellt niður flug til Íraks en Turkish Airlines og Pegasus Airlines eru einu evrópsku flugfélögin sem fljúga til Baghdad og hafa þau ekki tilkynnt um breytingu á áætlunarflugi sínu til landsins .